Сазнали на семинару и применили у пракси

# Основни подаци:

Име: Зорица

Презиме: Ђуркић

# Сарадници (име и презиме): Милица Арсеновић, Јелена Исаковић

# Назив рада: ,, Мали атеље “

# Зашто сте се определили за овај семинар?

Опредељење за овај семинар проистекло је из личног интересовања, способности и позитивног искуства у реализацији ликовних активности у пракси као и усавршавања из ове области ( специјалистички рад из области ликовног васпитања ). После присуства семинару увиђена је могућност за богаћење и проширивање стеченог знања и искуства , успешније и лакше реализовање инклузивног програма, као и стицање знања и умења имплементације програма за рад са даровитом децом. Садржај семинара је понудио велики број ликовних активности и указао на значај који у коорелација са осталим областима подстиче дечији развој и напредовање и нуди целовит развој личности детета.

# Како су стечена знања/вештине са семинара подстакли промене у Вашем раду?

Стечена знања о ширем утицају ликовних садржаја на целовити развој детета подстакнуте су промене у организованијeм планирању, садржају и реализацији активности . Направљен је план, посебне припреме за сваку активност као и инструменти за посматрање у току активности. Планиране су и реализоване активности у коорелацији са другим васпитним областима. Могућностима одлагања и враћања на исти рад примењене су нове методе у раду . Знања са семинара олакшала су одабир активности за израду индивидуалног плана као и начин његове реализације у пракси. Широк спектар техника понудио је нове методе и технике у коришћењу материјала и амбалаже за реализовање активности. Сазнања су оснажила учесника и релизаторе за успешнију мотивацију деце. Укључивање породице и локалне заједнице у планирање и реализовање као активне учеснике у васпитно-образовном процесу.

# Опишите начине и облике примене знања/вештина стечених на семинару и остварене ефекте.

Стечено знање са семинара реализовано је путем активности и радионица за децу и родитеље . Oрганизоване су изложбе дечијих радова и продуката на нивоу Установе и у локалној заједници. Знање о избору материјала, техникама и могућностима коришћења амбалаже реализовано је садржајима активности чиме се допринело развоју самосталности, самопоуздања, маште, креативности, стваралаштва. Вештине повезивања садржаја са другим подручјима рада допринеле су већој активности и ангажованости деце као и продужавањем пажње . Понуђени садржаји су пружили већи избор активности према индивидуалним могућностима и интересовањима деце чиме се олакшао и унапредио боравак деце у инклузивном програму. Реализација садржаја активности имала је превентивно терапеутско дејство – стварала је позитивну атмосферу, умиривала узнемирену децу у току игара. Реализација активности је предтављена васпитном особљу у оквиру стручног усавршавања у Установи где су присутни стекли и проширили постојећа знања из ове области. Родитељи су у овом програму били активни учесници: предлагали, прикупљали, реализовали садржаје, увиђали значај и циљ реализације активности на овај начин.

# У чему видите професионалну добит за себе?

Садржајнији методички приступ у планирању активности ( коорелација са другим областима ) . Стицање искуства у посматрању, планирању и евиденцији. Стицање вештина, знања и искуства о дејству ликовних садржаја на дечији развој и напредовање. Стицањем знања о новим методама, техникама и овладавањем вештина за реализацију у пракси . Стицањем вештина и искуства у успешнијој мотивацији деце за садржаје активности. Адекватније коришћење амбалажног материјалa, развој кретивних , стваралачких потенцијала. Успостављање сарадничких односа за активну реализацију програма.

# На основу чега сте то проценили?

Већом активношћу деце са потешкоћама ( развијањем пажње, умиривањем садржајима , развијањем фине моторике, сазнавањем појмова ) . Успешнијим сналажењем у насталим ситуацијама узнемирености деце. Олакшавањем адаптације у неколико случајева. Вештијим коришћењем амбалаже. Стварањем сопствених идеја: техника, материјала. Развојем креативних стваралачких идеја-понуда нових активности, комбиновање, експериментисање. Праћењем заинтересованости деце за садржаје у организованим ликовним активностима. Обогаћивањем репертоара ликовних активности и успешнијом реализацијом садржаја игара и активности у пракси. Заинтересованошћу представника локалне заједниице за заједничке активности ( изложбе ).

# У чему видите добит за циљну групу (деца, колеге, родитељи...) са којом сте радили ?

Увидом у педагошку документацију установљено је да су деца, остварила значајне резултате у свим аспектима развоја ( социо-емоционалном, интелектуалном, стваралачком, моторичком као и развоју говора) . Укључена су била деца са сметњама у развоју као и друга деца. Реализација активности је стварала позитивну атмосферу, дечију самосталност, самопоуздање, задовољно и срећно дете, подстицала сарадничке односе, развијала креативне способности деце, машту, сазнање а посебно усавршавала фину моторику што нам је на овом узрасту било битно. У оквиру Стручног усавршавања Установе презентација рада ,, Мали атеље “ добила је похвале и позитивне критике, колеге су изразиле захвалност за идеје које су им пренете као и упуства за њихову реализацију у групи.Увидели су презентовањем рада са обиљем материјала , значај и добити примене овог семинара у пракси. Родитељи су вредновањем квалитета реализације активности стекли увид у дечији развој и напредовање. Активно су учествовали у креирању и реализацији активности.

# На основу чега сте то проценили?

# Свакодневним дечијим боравком у кутку ,, Мали атеље “ , дужином боравка у кутку, слободним одабиром садржаја. Праћењем заинтересованости деце за садржаје у организованим ликовним активностима.

На основу резултата дечијег развоја праћеним инструмената за посматрање коришћеним у раду са децом: скала процене, чек листе, анегдотске белешке, запажања у току активности. На основу дечијих питања, предлагања идеја и интересовања у току активности.

На основу посматрања деце на коју су активности деловале терапијско- умиривањем.

На основу продуката који су настајали у реализацији активности.

На основу атмосфере у групи у току реализације активности.

На основу мишљења родитеља о реализацији активности из овог програма.

На основу мишљења колега после презентовања програма.

# Шта бисте нам још рекли/написали о семинару, а нисмо Вас питали?

Присуство овом семинару нас је оснажило и подстакло да унапређујемо своје компетенције у раду са децом. Пружило нам је стручно : теоријско и практично знање.

Охрабрило да примере добре праксе поделимо са другима као и да будемо отворени за нова сазнања.

**Прилог који поткрепљује Ваш рад, доставите уз формулар.**